CELEX: 32012D0820
Language: bg
Date: 2012-12-19 00:00:00
Title: 2012/820/ЕС, Евратом: Решение за изпълнение на Комисията от 19 декември 2012 година за изменение на Решение 90/180/Евратом, ЕИО за разрешаване на Нидерландия да не отчита някои категории трансакции и да използва някои приблизителни разчети при изчисляването на базата за собствените ресурси от ДДС (нотифицирано под номер C(2012) 9567)

21.12.2012   
            
            
               BG
            
            
               Официален вестник на Европейския съюз
            
            
               L 352/63
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 19 декември 2012 година
   за изменение на Решение 90/180/Евратом, ЕИО за разрешаване на Нидерландия да не отчита някои категории трансакции и да използва някои приблизителни разчети при изчисляването на базата за собствените ресурси от ДДС
   (нотифицирано под номер C(2012) 9567)
   (само текстът на нидерландски език е автентичен)
   (2012/820/ЕС, Евратом)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Договора за създаване на Европейската общност за атомна енергия,
   като взе предвид Регламент (ЕИО, Евратом) № 1553/89 на Съвета от 29 май 1989 г. за окончателни унифицирани схеми за събирането на собствените ресурси, набирани от данък добавена стойност (1), и по-специално член 13 от него,
   като има предвид, че:
   
               (1)
            
            
               Съгласно член 370 от Директива 2006/112/ЕО на Съвета от 28 ноември 2006 г. относно общата система на данъка върху добавената стойност (2) държавите членки, които на 1 януари 1978 г. са обложили с данък сделките, изброени в приложение Х, част А, могат да продължават да облагат с данък тези сделки; тези трансакции трябва да бъдат отчетени при определянето на базата за собствените ресурси от ДДС.
            
         
               (2)
            
            
               В съответствие с член 371 от Директива 2006/112/ЕО държавите членки, които на 1 януари 1978 г. са освободили от данък сделките, изброени в приложение Х, част Б, могат да продължават да освобождават от данък тези сделки в съответствие с условията, прилагани от съответните държави членки на тази дата; тези трансакции трябва да бъдат отчетени при определянето на базата за собствените ресурси от ДДС.
            
         
               (3)
            
            
               В случая на Нидерландия Комисията, въз основа на Регламент (ЕИО, Евратом) № 1553/89, прие Решение 90/180/Евратом, ЕИО (3) за разрешаване на Нидерландия, считано от 1 януари 1989 г., да не отчита някои категории трансакции и да използва някои приблизителни разчети при изчисляването на базата за собствените ресурси от ДДС.
            
         
               (4)
            
            
               От 1 януари 1993 г. Нидерландия обложи с данък трансакциите, посочени в приложение X, част Б, точка 5 от Директива 2006/112/ЕО; разрешението, предоставено във връзка с това, следва да бъде преустановено, считано от тази дата.
            
         
               (5)
            
            
               Комисията прикани Нидерландия да провери дали тези разрешения, предоставени на Нидерландия без изрично ограничение във времето, все още са необходими и да потвърди това на Комисията; Нидерландия потвърди, че разрешението да се използват приблизителни разчети по отношение на трансакциите, посочени в приложение X, част Б, точка 5 от Директива 2006/112/ЕО, вече не е необходимо.
            
         
               (6)
            
            
               В интерес на яснотата и прозрачността на правилата на Съюза разпоредбите, които са остарели или са престанали да действат, следва да бъдат отменени.
            
         
               (7)
            
            
               Мерките, предвидени в настоящото решение, са в съответствие със становището на Консултативния комитет по собствените ресурси,
            
         ПРИЕ НАСТОЯЩОТО РЕШЕНИЕ:
   Член 1
   Член 1, точка 2 от Решение 90/180/Евратом, ЕИО се заличава.
   Член 2
   Адресат на настоящото решение е Кралство Нидерландия.
   
      Съставено в Брюксел на 19 декември 2012 година.
      
         
            За Комисията
         
         Janusz LEWANDOWSKI
         
            Член на Комисията
         
      
   
   
      (1)  ОВ L 155, 7.6.1989 г., стр. 9.
   
      (2)  ОВ L 347, 11.12.2006 г., стр. 1.
   
      (3)  ОВ L 99, 19.4.1990 г., стр. 30.